**Brian Laudrup** (født 22. februar 1969 i Wien i Østerrike) er en tidligere dansk fotballspiller. Han spilte for en rekke av Europas største fotballklubber og var i en lang periode en sentral figur på Danmarks fotballandslag. Ifølge Rangers FC sine offisielle hjemmeside var Laudrup en stor publikumsfavoritt i Skottland pga. at det kunne virke som ballen var «limt» til foten hans.[] Snevre og skarpe driblinger samt innlegg fra kanten og baklinjen til sine medspillere pluss flikker[*klargjør*] og overraskende harde skudd var hans styrke, sammen med akselerasjon og hurtighet.[]

Klubbkarriere
-------------

Brian er bror til Michael og sønn av Finn Laudrup, som også utmerket seg innenfor denne sportsgrenen. Han begynte å spille fotball da han var 3-4 år gammel, og bestemte seg for å bli med i en klubb da han var 8 år gammel. Allerede tidlig merket han presset, som sønn av en dansk landslagsspiller på 1970-tallet. Allerede i 1983 reiste hans bror, Michael, til Italia. Da var Brian bare 14 år gammel. Presset økte, og da han som 15-åring opplevde å bli markert av 2-3 spillere i kamper, ville han legge opp. Foreldrene sa ok, men etter en uke hadde han ombestemt seg. Så nær var fotballen å miste et kjempetalent.[]

Toppseriedebuten kom for Brøndby sent i 1986. Han spilte tre sesonger i Brøndby, før han gikk til Bayer Uerdingen for 650 000 pund. Debuterte i Bundesliga 28. juli 1989 mot FC Hamburg (3-0, hjemme, ca. 10 000 tilskuere). Etter bare én sesong betalte Bayern München to millioner pund for Laudrup. Dette var rekord for overganger internt i Tyskland. Denne perioden spilte han virkelig bra, og ryktet begynte å gå.[] Franz Beckenbauer uttalte at Laudrup var det største talentet han noensinne hadde sett. Sesongen 1991/92 var preget av en kneskade, og han måtte reise til USA for å operere. Dette resulterte i måneder med hvile, men han ble likevel kalt inn til landslagstroppen. Etter at Danmark vant EM i 1992, ble Laudrup kåret til verdens 5. beste spiller i FIFAs offisielle kåring.

Å komme til Italia var en drøm for Laudrup, men karrieren tok ikke av. Fiorentina rykket ned den sesongen han spilte der. Tilskuerne ble så sinte at han måtte smugles ut av stadion i bagasjerommet på en bil. Deretter ble han lånt bort til AC Milan. Heller ikke der gikk det veldig bra. Også med Danmark gikk det dårlig i denne perioden, og landslaget maktet ikke å kvalifisere seg til VM-1994 i USA.

Hab gikk fra Fiorentina til Rangers FC i 1994 for 2.250.000 pund. Dette skulle vise seg å være litt av et kupp for Rangers legendariske manager Walter Smith. Allerede i første kamp (Motherwell) sperret supporterne opp øynene. Han viste enorme tekniske ferdigheter,[] og la opp til to mål. Man ble kjapt klar over at Laudrup kunne vinne kamper på egen hånd. Han fikk trøye nr. 11 og helt fri rolle. Spillet i Skottland var mye tøffere enn Laudrup var vant til, men først måtte motstanderen få tak i ham, lynrask som han var.[] Rangers vant sitt 7. strake ligamesterskap i hans første sesong, og han scoret ti mål. I sin andre sesong kjøpte Rangers Paul Gascoigne, og med to så kreative stjerner på midtbanen ble det vanskelig å stoppe laget. I den skotske FA-cup-finalen i 1995/96 scoret han to mål og la opp til alle Gordon Duries tre mål. I løpet av sin tid i Rangers fikk manager Smith inn mange bud på ham, blant annet et bud på syv millioner pund fra Barcelona.

Han gikk fra Rangers til Chelsea 1. juli 1998 på fri transfer (pga. Bosman-dommen). Avtalen kom i stand tidlig i 1998 (og det ble mye krangel om overgangen utover våren). Ukelønn på 625.000 kroner i uken i Chelsea (best betalt i Premier League den gangen). Ble dermed Chelsea-manager Gianluca Viallis første kjøp. Gikk ut i media høsten 1998 og fortalte om sin misnøye med manager Vialli som roterte så mye på laget at det gikk utover hans plass på laget. Han returnere derfor til Danmark (på lån), til FC København. Hans siste kamp for Chelsea var faktisk mot FC Köbenhavn (cupvinnercupen), da laget vant 1-0 (Chelsea-supporterne pep på Laudrup hver gang han var borti ballen). Det skulle vise seg at Laudrup ikke likte seg i København heller. Han var plaget av skader og medspillerne fant aldri riktig ut hvordan han spilte. Noen[*hvem?*] mente han spilte uengasjert.[] Ajax tok kontakt med Chelsea og kjøpte Laudrup (14. juni 1999). Hans egen kommentar var at han håpet å finne spillegleden igjen. 15 klubber ønsket hans signatur. Allerede etter VM 1998 ønsket Ajax-manager Morten Olsen å kjøpe Laudrup, men han valgte annerledes da. Han debuterte for Ajax 8. august 1999, i den nederlandske Super Cupen, (Feyenoord–Ajax 3-2). Dette året spilte han 5 kamper i UEFA-cupen, og scoret 2 mål. Laudrup avluttet sin karriere i Nederland som 31-åring grunnet en achillesskade (la opp 18. mai 2000). Også hans bror avsluttet karrieren i Ajax.

Landslaget
----------

Han spilte bare én U-21 landskamp, og den endte med 1-3-tap. Brian Laudrup spilte 82 kamper på landslaget og scoret 21 mål. Han debuterte 18. november 1987 mot Tyskland (0-1), under landslagssjef Sepp Piontek.

I 1992 var han med på å vinne europamesterskapet i fotball med det danske landslaget i Göteborg, Sverige. Danmark slo Tyskland 2-0 i finalen. Broren, Michael, boikottet dette sluttspillet fordi han nektet å spille for lanslagssjef Richard Møller Nielsen. Også Brian hadde nektet å spille for landslagssjefen tidligere (siden 1990), men ble overtalt til å hjelpe laget i denne turneringen. Danmark hadde ikke kvalifisert seg til sluttspillet, men fikk sjansen da Jugoslavia måtte melde pass på grunn av borgerkrig. Laudrup og en rekke av hans lagkamerater var på ferie da de fikk beskjed om dette, bare en uke før sluttspillet. Det skal sies at bare åtte lag deltok, men Danmark kom seg til finalen og vant sluttspillet. Dette blir regnet[*av hvem?*] som en av de største overraskelsene i moderne fotball.[]

Danmark klarte ikke å kvalifisere seg til VM-1994 i USA.

Scoret tre mål på tre kamper under EM 1996 i England, da Danmark ikke kom videre fra gruppespillet (tredjeplass i gruppe D).

Da gikk det bedre i kvalifikasjonen for VM 1998, der Laudrup scoret fire ganger på syv kamper.

Avsluttet sin landslagskarriere 3. juli 1998 mot Brasil VM i fotball i Frankrike. Også broren, Michael, spilte denne turneringen. Danmark gikk videre fra gruppespillet, og møtte favoritten Nigeria i åttendedelsfinalen. Der vant Danmark 4-1, og Laudrup scoret ett mål. Brasil ventet i kvartfinalen. På stillingen 1-2 scoret Laudrup igjen, og tente håpet for Danmark. Men bare 10 minutter senere scoret Rivaldo for Brasil, som vant kampen og gikk hele veien til finalen, der de tapte for Frankrike. Laudrup rangerer dette sluttspillet høyere enn EM-1992, fordi det var en mye større turnering og et bedre lag.[]

Han spilte 82 kamper, derav 41 seire, 21 uavgjort og 20 tap. 125-64 ble målforskjellen. Han ble byttet ut 20 ganger, og byttet inn 3 ganger. 0 røde kort og 2 gule kort.
**Første landslagsmål**: 17. mai 1989, Danmark-Hellas (7-1, som også er hans største seier). Spilte i ett VM (1998), der han spilte 5 kamper (2 mål).

Meritter
--------

* Årets fotballspiller i Danmark: 1989, 1992, 1995 og 1997.
* Europamesterskap: 1992 (med Danmark)
* Vinner av Superligaen: 1987 og 1988 (Brøndby)
* Vinner av dansk cup: 1989 (Brøndby)
* Vinner av Serie A: 1993/94 (Ac Milan)
* Player of the year i Skottland (blant spillerne): 1994/95 (som første utlending).
* Årets spiller i Skottland (blant journalistene): 1994/95 og 1996/97.
* Skotsk ligamester: 1994/95, 1995/96 og 1996/97.
* Skotsk ligacup mester: 1996/97 (4-2 mot Hearts).
* Skotsk FA-cup mester: 1995/96 (5-1 over Hearts, scoret 2 mål)
* «The Double» i Skottland: 1995/96
* Toppscorer i Rangers: 1996/97
* Vinner av Confederations Cup: 1995 (Danmark vant 2-0 over Argentina i finalen)
* Brian ble sammen med sin bror Michael tatt ut til Pelés FIFA 100-lag i 2004.

Etter karrieren
---------------

Etter å ha avsluttet sin profesjonelle karriere, spilte Brian Laudrup i en periode for Hørsholm i Sjællandsserien. Han har også spilt oldboysfotball for Lyngby, sammen med sin bror Michael, samt for det danske oldboyslandslaget. Blant annet spilte han cupfinale for oldboys i oktober 2005. Han har gjort sin hobby, vin, til sitt levebrød. I dag har han en svært suksessfull vinforretning. Gift med Mette, og sammen har de barna Nikolai og Rasmine. De bor i Rungsted ved kysten av Danmark. Han kommenterer Mesterligaen kamper for TV3 Danmark. Driver ellers "Laudrup & Høgh Pro Camp" fotballskole for ungdommer mellom 12 og 17 år.

Karrierestatistikk
------------------

(*Sist oppdatert 23. april 2006*)

|
|  |
| Klubb | Sesong | Plass | Kamper | Mål | Manager |
| Danmarks flagg Brøndby | 1985-86 |  | 2 | 0 |  |
| Danmarks flagg Brøndby | 1986/87 |  | 24 | 11 |  |
| Danmarks flagg Brøndby | 1987/88 |  | 12 | 0 | Ebbe Skovdahl / Birger Peitersen |
| Danmarks flagg Brøndby | 1988/89 |  | 11 | 2 |  |
| Tysklands flagg Bayer Uerdingen | 1989/90 | 14 | 34 | 6 | Horst Wohlers |
| Tysklands flagg FC Bayern München | 1990/91 | 2 | 33 | 9 | Jupp Heynckes |
| Tysklands flagg FC Bayern München | 1991/92 | 10 | 11 | 2 | Jupp Heynckes / Søren Lerby / Erich Ribbeck |
| Italias flagg Fiorentina | 1992/93 | 16 | 31 | 5 | Luigi Radici / Aldo Aggroppi / Luciano Chiarugi |
| Italias flagg AC Milan | 1993/94 | 1 | 9 | 1 | Fabio Capello |
| Skottlands flagg Rangers FC | 1994/95 | 1 | 38 | 13 | Walter Smith |
| Skottlands flagg Rangers FC | 1995/96 | 1 | 34 | 7 | Walter Smith |
| Skottlands flagg Rangers FC | 1996/97 | 1 | 44 | 20 | Walter Smith |
| Skottlands flagg Rangers FC | 1997/98 | 2 | 17 | 4 | Walter Smith |
| Englands flagg Chelsea | 1998/99 |  | 11 | 1 | Gianluca Vialli |
| Danmarks flagg FC København | 1998/99 | 7 | 12 | 2 |  |
| Nederlands flagg Ajax Amsterdam | 1999/00 | 5 | 38 | 15 | Jan Wouters / Hans Westerhof |

Referanser
----------

1. ↑   FBref, FBref spiller-ID d6d70954[Hentet fra Wikidata]
2. ↑   transfermarkt.com, Transfermarkt spiller-ID 39667, besøkt 9. oktober 2017[Hentet fra Wikidata]

Eksterne lenker
---------------

* (de) Brian Laudrup – Munzinger Sportsarchiv Rediger på Wikidata

* (en) Brian Laudrup – FIFA Rediger på Wikidata

* (en) Brian Laudrup – Transfermarkt Rediger på Wikidata

* (en) Brian Laudrup – national-football-teams.com Rediger på Wikidata

* (en) Brian Laudrup – WorldFootball.net Rediger på Wikidata

* (en) Brian Laudrup – FootballDatabase.eu Rediger på Wikidata

* (de) Brian Laudrup – fussballdaten.de Rediger på Wikidata

* (en) Brian Laudrup – EU-Football.info Rediger på Wikidata

* (en) Brian Laudrup – PlaymakerStats.com Rediger på Wikidata

* (da) Brian Laudrup – Dansk Boldspil-Union Rediger på Wikidata
* Laudrup & Høgh Pro Camp[*død lenke*]
* Ajax sin presentasjon
* Videoklipp[*død lenke*]
* Hans private liv – i dansk presse

| * v
* d
* r
Danmarks tropp – EM i fotball 1992 Vinnere (1. tittel) |
| --- |
| 
* 1 Schmeichel
* 2 Sivebæk
* 3 K. Nielsen
* 4 Olsen (k)
* 5 Andersen
* 6 Christofte
* 7 Jensen
* 8 Mølby
* 9 Povlsen
* 10 Elstrup
* 11 Laudrup
* 12 Piechnik
* 13 Larsen
* 14 Frank
* 15 Christensen Arensøe
* 16 Krogh
* 17 Christiansen
* 18 Vilfort
* 19 P. Nielsen
* 20 Bruun
* Landslagstrener: R.M. Nielsen

 | Flagget til Danmark |

| * v
* d
* r
Danmarks tropp – EM i fotball 1996 |
| --- |
| 
* 1 Schmeichel
* 2 Helveg
* 3 Rieper
* 4 Olsen
* 5 J. Høgh
* 6 Schjønberg
* 7 Steen Nielsen
* 8 Thomsen
* 9 Beck
* 10 M. Laudrup (k)
* 11 B. Laudrup
* 12 Piechnik
* 13 Larsen
* 14 Risager
* 15 E.B. Andersen
* 16 L. Høgh
* 17 A. Nielsen
* 18 Vilfort
* 19 Tøfting
* 20 Laursen
* 21 S. Andersen
* 22 Krogh
* Landslagstrener: R.M. Nielsen

 | Flagget til Danmark |

| * v
* d
* r
Danmarks tropp – VM i fotball 1998 |
| --- |
| 
* 1 Schmeichel
* 2 Schjønberg
* 3 Rieper
* 4 Høgh
* 5 Heintze
* 6 Helveg
* 7 Nielsen
* 8 Frandsen
* 9 Molnar
* 10 M. Laudrup (k)
* 11 B. Laudrup
* 12 Colding
* 13 Laursen
* 14 Wieghorst
* 15 Tøfting
* 16 Krogh
* 17 Goldbæk
* 18 Møller
* 19 Sand
* 20 Henriksen
* 21 Jørgensen
* 22 Kjær
* Landslagstrener: Johansson

 | Flagget til Danmark |

| * v
* d
* r
SFWA Footballer of the Year |
| --- |
| 
* 1965: McNeill
* 1966: Greig
* 1967: Simpson
* 1968: Wallace
* 1969: Murdoch
* 1970: Stanton
* 1971: Buchan
* 1972: Smith
* 1973: Connelly
* 1974: Skottland
* 1975: Jardine
* 1976: Greig
* 1977: McGrain
* 1978: Johnstone
* 1979: Ritchie
* 1980: Strachan
* 1981: Rough
* 1982: Sturrock
* 1983: Nicholas
* 1984: Miller
* 1985: McAlpine
* 1986: Jardine
* 1987: McClair
* 1988: McStay
* 1989: Gough
* 1990: McLeish
* 1991: Malpas
* 1992: McCoist
* 1993: Goram
* 1994: Hateley
* 1995: Laudrup
* 1996: Gascoigne
* 1997: Laudrup
* 1998: Burley
* 1999: Larsson
* 2000: Ferguson
* 2001: Larsson
* 2002: Lambert
* 2003: Ferguson
* 2004: McNamara
* 2005: Hartson
* 2006: Gordon
* 2007: Nakamura
* 2008: Cuéllar
* 2009: Caldwell
* 2010: Weir
* 2011: Izaguirre
* 2012: Mulgrew
* 2013: Griffiths
* 2014: Commons
* 2015: Gordon
* 2016: Griffiths
* 2017: Sinclair

 |  |


| * v
* d
* r
Scottish PFA Players’ Player of the Year |
| --- |
| 
* 1978: Johnstone
* 1979: Hegarty
* 1980: Provan
* 1981: McGhee
* 1982: Clark
* 1983: Nicholas
* 1984: Miller
* 1985: Duffy
* 1986: Gough
* 1987: McClair
* 1988: McStay
* 1989: Snelders
* 1990: Bett
* 1991: Elliot
* 1992: McCoist
* 1993: Goram
* 1994: Hateley
* 1995: Laudrup
* 1996: Gascoigne
* 1997: Di Canio
* 1998: McNamara
* 1999: Larsson
* 2000: Viduka
* 2001: Larsson
* 2002: Amoruso
* 2003: Ferguson
* 2004: Sutton
* 2005: Ricksen/Hartson
* 2006: Maloney
* 2007: Nakamura
* 2008: McGeady
* 2009: Brown
* 2010: Davis
* 2011: Izaguirre
* 2012: Mulgrew
* 2013: Higdon
* 2014: Commons
* 2015: Johansen
* 2016: Griffiths
* 2017: Sinclair

 |  |

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** VIAF **·** GND **·** Munzinger (sport)
 |